ગુજરાત વિધાનસભા વિરોધપક્ષના નેતા પરેશ ધાનાણીએ આજરોજ પત્રકાર તથા મીડીયાના મિત્રોને સંબોધતાં જણાવ્‍યું હતું કે, ચાલુ વર્ષે રાજયના મોટાભાગના વિસ્‍તાારોમાં ઓછો અને અનિયમિત વરસાદ થયો છે. રાજયના 104 તાલુકાઓ કે જેમાં 6પ.પ4%થી ઓછો વરસાદ પડયો છે તેવા તાલુકાઓને અછતગ્રસ્‍ત વિસ્‍તાર તરીકે જાહેર કરવાની જરૂર હતી. ભાજપસરકારે કિન્‍નાખોરીપૂર્વક રાજયના ઓછા અને અનિયમિત વરસાદથી પીડાતા અને ગાંધીધામ કે જયાં ચાલુ સીઝનનો વરસાદ ર64 મીમી થયો છે તેનાથી ઓછો વરસાદ થયો હોય તેવા 39 તાલુકાઓને અછતગ્રસ્‍ત જાહેર ન કરીને અન્‍યાય કર્યો છે. ગુજરાતના ર48 તાલુકા પૈકી આ 39 તાલુકાઓ સહિત સમગ્ર સૌરાષ્ટ્ર, ઉત્તર ગુજરાતના કુલ 104 જેટલા તાલુકાઓ કે જેમાં 1988થી ર017 સુધીમાં 6પ.પ4%થી ઓછો વરસાદ થયો છે એવા તાલુકાઓ આજે ગુજરાતમાં અછતનો સામનો કરી રહયા છે. આ તાલુકાઓને પણ તાત્‍કાાલિક અછતગ્રસ્‍ત જાહેર કરવા જોઈએ તેવી કોંગ્રેસ પક્ષ વતી મારી લાગણી અને માંગણી છે.